procesaur/Wiki.mk huggingface dataset:
Канал Дортмунд-Емс

Каналот Дортмунд-Емс е 269 километри долг канал во Германија помеѓу речното пристаниште во градот Дортмунд и морското пристаниште Емден. Вештачкиот јужен дел на каналот завршува по 215 километри на браната Хербрум, во близина на Мепен. Оттука, каналот продолжува околу 45 километри по должината на реката Емс до браната во Олдерсум. Тука, каналот продолжува со дополнителен вештачки дел од 9 километри. Ова е направени, поради тоа што видовите на бродови во времето на градење на каналот не биле направени за отворено море, на Доларт и влезот во морското пристаниште во Емден. Овој дел од каналот е поврзан со каналот Емс-Јаде од Емден до Вилхелмсхафен.
Каналот бил отворен во 1899 година. Причината за изградба на каналот била за олеснување на товарот на железницата, која не можела да пренесува производи од областа Рур. Исто така, каналот требало да го направи јагленот од областа Рур поконкурентен со увозниот англиски јаглен. Исто така, на челичната индустрија во источен Рур ѝ била потребна руда од странство.
Каналот бил нападнат повеќепати во текот на Втората светска војна поради неговата стратешка важност. Нападот во септември 1943 година од ескадрилата на кралските воздушни сили бил неуспешен и скап. Ескадрилата го нападнала повторно во септември 1944 користејќи Талбој „земјотресни“ бомби, нанесувајќи му големи штети. Бил обновен по војната.
Најпознатата градба на каналот Дортмунд-Емс е „лифтот Хенрихенбург“ во Валтроп, што му овозможува на бродот да премина разлика во висина од 14 метри. Работело до 1962 година и потоа бил заменет со нов лифт и брана. Денес, во него се наоѓа Westfälisches Industriemuseum.
Неколку километри на север, каналот го достигнува градот Дателн, кој се наоѓа на раскрсницата на четири канали:
* Канал Дателн-Хам
* Канал Везел-Дателн
* Канал Дортмунд-Емс
* Канал Рајна-Херне
Старата патека на каналот ги поминувала реките Липе, Штефер и Емс на мостови. Овие мостови биле изградени со големи лакови и мостот над Липе се наоѓа 15 метри над реката.
По Втората светсак војна, каналот бил проширен. Делови од каналот биле издигнати над земјата, бидејќи не можеле да бидат проширени и затоа новата патека била изградена помеѓу Олфен и Минстер. Овие делови на каналот се наоѓаат паралелно со старата патека, а затоа биле изградени нови премини над реките. Старата патека била затворена за бродовите.
Во моментов, каналот се проширува повторно. Ова е направено без да се затвори самиот канал.
1 Градови долж Каналот
Дортмунд -
Валтроп -
Дателн -
Олфен -
Линдингхаузен -
Зенден -
Хилтруп -
Минстер -
Деренте -
Херстел -
Бевергерн -
Рајне -
Хеселте -
Линген -
Гесте -
Мепен -
Харен -
Папенбург -
Дите -
Хеде -
Лее -
Ашендорф -
Олдерсум -
Емден -
2 Поврзано
* Везер
Слободни територии во НОВ во Македонија

Слободните територии во НОВ во Македонија биле создадени во 1943 година во текот на Народноослободителната борба на Македонија и биле под контрола на единиците на НОВ и ПОМ.
Територии кои биле создадени во 1943 година во Дебрца и Копачка, Маврово и Бистра, Преспа, Кожуф и Козјак, постепено биле ширени и зафаќале пространи територии. Со поврзувањето на слободната територија на Кожув со слободната територија создадена од ЕЛАС на Пајак Планина и Караџова, слободната територија се проширила и кон Гевгелија, Тиквеш и Мариово. Слободната територија од Козјак Планина се ширела кон Кривопаланечко, кон Руен Планина и Куманово.
Во Западна Македонија по капитулацијата на Италија дошло до обединување на слободните територии и била создадена единствена територија со два слободни града: Кичево и Дебар. Кичево било слободно 21 ден, а Дебар - 69 дена.
Малата слободна територија во Преспа служела за врски меѓу слободната територија во Западна Македонија и таа во реонот на Кожув.
На слободните територии се создавале военозаднински органи, органи на народната власт, биле отворени и првите училишта на македонски јазик и се вршеле подготовки за одржување на Првото заседание на АСНОМ.
Славјаномакедонски народноослободителен фронт

Славјаномакедонскиот народноослободителен фронт (СНОФ) — македонско националноослободително движење во Егејскиот дел на Македонија. СНОФ во Костурско бил формиран на 20 октомври 1943 година во селото Д’мбени, во куќата на Кирјако Цалев, а во Леринско — во ноември истата година во селото Белкамен. Основачката конференција на СНОФ за Костурско била одржана на 25 декември 1943 година во селото Крчишта, а за Леринско — на 26 и 27 декември истата година повторно во селото Белкамен. За секретар на СНОФ за Костурско бил избран Паскал Митревски, а за Леринско Петре Пилаев.
СНОФ печати свој весник, а Македонците прават обиди да организираат настава и печатење на книги на македонски јазик. Но сето тоа е поништено со доаѓањето на крајот на Народноослободителната војна во Грција, и на Британската интервенција. Малку пред крајот на војната, во мај 1944 година, стравувајќи дека Македонците ќе создадат силна војска, која би била важен фактор во северна Грција, ЦК на КПГ издава наредба за расформирање и разоружување на СНОФ. Незадоволни од решението на КПГ за расформирање на македонските баталјони, некои од командантите на СНОФ, предводени од Павле Раковски и Вангел Ајановски - Оче, заедно со цели баталјони преминуваат во Вардарска Македонија. Тука тие учествуваат во завршните операции на Народноослободителната војна во Вардарска Македонија, а потоа од страна на политичкото раководство на чело со Лазар Колишевски се пратени на Сремскиот фронт.
Стура Шефалет (национален парк)

Стура Шефалет (швед. ''Stora Sjöfallet'') е национален парк во округот Норботен во северниод дел на Шведска, на границата со Норвешка. Отворен е во 1909 и сочинува дел од областа Лапонија, која е прогласена за светско наследство на УНЕСКО. Во паркот некогаш постоеле највеличенствените водопади во Европа, но набргу по прогласувањето на паркот владата дозволила изградба на хидроенергетски капацитети. Со измената на текот на водата ги снемало и водопадите, а ова воедно причинило оштетување на крајбрежјето на езерото Акајауре. Во овој дел од паркот подоцна е изграден далновод, патишта и брегови од чакал. Поради драстичните промени на пејзажот, веќе во 1960-тите се довело во прашање постоењето на паркот. Денес подрачјето со водопади не е дел од паркот, иако тие биле главната причина за неговото прогласување.
Паркот зафаќа површина од 1.278 км². Акумулацијата Акајауре го дели на два дела. Западниот и северниот дел на паркот зафаќаат дел од Скандинавските Планини, и имаат неколку ледници и некои од највисоките врвови во земјата. Над паркот се извишува планината Ака, наречена „Кралицата на Лапонија“. Ридските предели во јужниот дел на паркот се прекриени со елки.
Пролог

Пролог (грч.: πρόλογος (прологос) од зборовите про што значи ''пред'' и логос што значи ''збор'') е отворање на некоја приказна или текст. Во прологот најчесто се воспоставуваат околностите и се поставува рамка со позадинските детали. Тоа често е некоја друга приказна која што претходела на главната, или пак тоа се само дополнителни информации коишто авторот сметал дека е важно да ги напомене пред да започне главниот дел.
Обратно од пролог или антоним на пролог е епилог.
Благица Павловска

Благица Хаџи Павловска или само Благица Павловска (р. ) — македонска пејачка на народна музика. Таа живее и работи во Скопје. Покрај соло кариерата, Благица Павловска понекогаш настапува со групата наречена „Четири грации“, каде покрај Благица се и Андријана Алачки, Росана Тодоровска и Бади Бекир.
1 Дискографија
1.1 Албуми
*''Не можам да те заборавам'' (1993)
*''Птичица'' (1993)
*''Вљубена жена'' (1995)
*''Скрешено срце/Цело Скопје'' (1998)
*''...И цело Врање'' (1998) - српско издание
*''Спиј мирно моја плането'' (2000)
*''Те сакам земјо црвена булко'' (2002)
*''Казино'' (2002)
*''Доктори 100 да ме лечат'' (2003)
*''The Best of Blagica Pavlovska'' (2004) - бугарско и македонско издание
*''Благица Павловска'' - издание за српски пазар со македонски и српски песни (2005)
*4 грации (со Росана, А. Алачки и Бади Бекир)
*''Мајката наша Македонија'' (2019)
1.2 Спотови
Спот, Година, Режисер
''Еј, Охриде '', 1996
''Нема веќе љубов'', 1996
''Битола''''Скршено срце'', 1998
''Песна за Струмица ''''4 грации '', 2006, Томато продукција
'' Многу љубови '', 2012, BOX Production
''Дома ми е најубаво'', 2017, IN production
''Христос Воскресна'', 2017, Миле Грозданоски
''Чукај чукај'', 2026, Limited Rules
2 Поврзано
* Македонци
* Македонска музика
Квалификации за европското првенство во фудбал 2012 - плеј-оф

Плеј-офот за Европското Првенство во фудбал 2012 се одиграл во два натпревари, со тоа што првиот натпревар се играл на 11 ноември, додека вториот на 15 ноември. Четирите победници биле определени според нокаут систем, кој се употребува во сите Европски натпреварувања и победниците се квалификувале за ЕУРО 2012.
1 Ранкинг на второпласираните тимови
Бидејќи некои групи содржеле шест реперезентации а некои пет, мечевите со шестопласираниот тим во секоја група не се сметале при конечната ранг листа. Како резултат на тоа, осумте натпревари одиграни од секој тим се броеле во ранкингот на второпласираните тимови.
1.0.1 Тајбрејк
Следниов критериум се применува за да се одлучи ранкингот.# Поголем број на бодови освоени во овие натпревари
# Поголема гол разлика во овие натпревари
# Поголем број на голови постигнати во овие натпревари
# Поголем број на голови постигнати на гости во овие натпревари
# Позиција на националната ранкинг список на УЕФА
# Фер плеј ранкинг во овие натпревари
# Влечење на жрепки
2 Носители
Плеј-оф натпреварите се одиграле во два натпревари, првиот натпревар на 11 и 12 ноември, додека вториот на 15 ноември 2011. Четирите победници биле определени според стандардните правила за нокаут фаза во Европските натпреварувања, а победникот се квалификувал за ЕУРО 2012.
Жрепката за плеј-офот се одржала на 13 октомври 2011 во Краков, Полска. Со тоа биле извлечени паровите и исто така и редот на домашни и гостински натпревари.
После забуната за УЕФА Плеј-офот за 2010 ФИФА Светско Првенство - кое прво била жрепка без носители, но била сменета со носители од ФИФА во септември 2009 - УЕФА објавила дека жрепката за плеј-офот ќе биде со носители. Четирите второпласирани реперезентации со подобри позиции во клупските коефициенти на УЕФА биле сместени за носители и вторите реванш натпревари ги играле на домашен терен. Секој коефициент и ранкинг позиции на репрезентациите за оваа жрепка и за жрепката за ЕУРО 2012 биле пресметани преку резултатите вклучувајќи ги и оние на 11 октомври 2011:*40% од просечните бодови на натпревар постигнати во квалификациите за ЕУРО 2012.
*40% од просечните бодови на натпревар постигнати на квалификациите за 2010 ФИФА Светско Првенство и на главниот турнир.
*20% од просечните бодови на натпревар постигнати на квалификациите за ЕУРО 2008 и на главниот турнир
Носителите се следниве:
3 Натпревари
Тим 1, Вкупно, Тим 2, Прв натпревар, Втор натпревар
3.1 Прв натпревар
------------
3.2 Втор натпревар
''Хрватска победила со вкупни 3–0 и се кавлификувала за ЕВРО 2012.''----''Република Ирска победила со вкупни 5–1 и се квалификувала за ЕВРО 2012.''----''Чешка победила со вкупни 3–0 и се квалификувала за ЕВРО 2012.''----''Португалија победила со вкупни 6–2 и се квалификувала за ЕВРО 2012.''
Терористички напад во Касписк

Бомбашкиот напад во Касписк претставува терористички напад кои се случил во градот Касписк, Дагестан на 9 мај 2002 година, при што загинале 44 лица, а 133 биле повредени. Од 44 починати жртви, најмалку 19 биле војници и 12 деца. Експлозијата се случила на денот на одржувањето на парадата по повод советската победа над фашизмот.
На 16 мај полицијата објавила дека друг терористички напад бил спречен. Три терористи биле уапсени. За време на апсењето, осомничените презентирани документи од Министерството за внатрешни работи на Дагестан и рекле дека полицијата нема право да ги уапси. Понатамошните истражувања биле блокирани од страна на руската државна служба за безбедност ФСБ, и директорот на службата.
ФК Краснодар

ФК Краснодар е фудбалски клуб од градот Краснодар, Русија, кој се натпреварува во Руската Премиер лига. Клубот бил основан во 2008 година. Во 2009 година, клубот бил промовиран во првата лига на Русија, второто по ред натпреварување во рускиот лигашки систем, и покрај тоа што во втората лига - југ завршил на третото место на табелата. На крајот на следната сезона, ФК Краснодар бил промовиран во Руската Премиер лига и покрај тоа што завршил петти во првата лига.
Во мај 2013 година, ФК Краснодар ја започнал изградбата на стадионот Краснодар, кој официјално бил отворен на 9 октомври 2016 година. Стадионот е со капацитет од 36.260 седишта. Пред да биде изграден стадионот, клубот своите натпревари на домашен терен ги играл на стадионот Кубањ.
Пратвил (Алабама)

Пратвил (|Prattville) е град во Алабама, САД и е административен центар на округот Аутауга. Основан е пред 1839 и се наоѓа на 20 км северозападно од Монтгомери. Населението во овој град изнесува околу 30 000 жители (2005).
Во Пратвил е роден пејачот Вилсон Пике (1941-2006).
Аслан Масхадов

Аслан Масхадов (чеченски: ''Аслан Али кант Масхадан'') ( - ) — водач на чеченските сепаратистички бунтовници и трет претседатеч на Чеченска република Ичкерија.
Аслан Масхадов бил еден од најзаслужните во победата на чеченските сили во текот на Првата чеченска војна по чиј крај де факто била создадена независна Ичкерија. За претседател на Чеченија бил избран во јануари 1997 година. По започнувањето на Втората чеченска војна во 1999 година, тој повторно се вратил кон герилскиот отпор против руската армија. Масхадов бил убиен во Толстој-Јурт, во март 2005 година.
Директорот на руската Федерална служба за безбедност Николај Патрушев, изјавил дека во специјална операција во Толстој-Јурт во Чеченија дека е ликвидиран “''меѓународниот терорист''” Аслан Масхадов. Руските власти го обвиниле Масхадов за серија смртоносни напади во Русија, вклучувајќи го и киднапирањето во Беслан во кое загинале преку 300 заложници, од кои половината биле деца.
Нипур

Nipur бил древен сумерски град југоисточно од Вавилон. Неговите остатоци денес можат да се пронајдат близу селото Нифар, недалеко од градот Diwanyiah во Ирак. Нипур, во 3. милениум пред новата ера бил еден од најважните политички и древни седишта на Месопотимија, за што сведочат многубројните глинени плочки испишани со клинесто писмо, вклучувајќи и некои кои претставуваат вредни извор за древните сумерски закони како и епот за Гилгамеш. Во Нипур воедно се наоѓа и најстариот план на град во светот, кој датира од средина на 2. милениум пред нашата ера. Својата важност, овој град ја темели на храмот на богор Екур, како и малите селски населби кои датираат од 6. милениум пред наша ера. Со исчезнувањето на вавилонската држава ја изгубил својата важност поради ширење култ кон богот Мардук. По кратка ренесанса, во времето на Селекуиди бил сведен само на тврдина, додека во време на Сасаниди и тврдината била напуштена.
Космос-1514

Космос-1514, познат и како Бион-6 и Биокосмос-6 — еден од над 2.400 советски вештачки сателити лансирани во рамките на програмата „Космос“.
1 Податоци
1.1 Општи податоци
Сателитот е лансиран од космодромот Плесецк, СССР на 8 декември 1983 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 5700 килограми. Космос-1514 бил сателит наменет за биолошко истражување. Бил спроведен експеримент, при што два мајмуна се наоѓале во сателитот и на нив бил вграден систем на сензори за следење на протокот на крвта низ каротидната артерија. Покрај тоа, бил спроведен и експеримент со испраќање на 18 глувци, со цел да се испитаат ефектите на микрогравитација и зрачење. По завршувањето на експериментот, глувците донеле на свет здрави младенчиња. Мисијата на сателитот траела 5 дена.
1.2 Орбитални податоци
Исфрлувањето на сателитот било на ниска орбита околу Земјата.
2 Поврзано
* Космос (програма)
Кулман (Алабама)

:''За округот Кулман видете Кулман (округ).''
Кулман (|Cullman) е град во Алабама, САД, административен центар на округот Кулман. Основан е пред 1873 од германскиот имигрант полковник Џон Кулман, по кој е именуван градот. Населението во Кулман изнесува околу 14 000 души (2000).
Во Кулман е роден глумецот Ченинг Татум (р. 1980).
Rai 1

Rai Uno е водечката телевизиска програма на државната новинска куќа RAI, односно најгледаниот телевизиски канал во Италија. Со работа започнал во 1954. година под наслов Programma Nazionale, а подоцна бил познат како Rete 1 сè до 1982. Сè до почетокот на 1990-тите бил под контрола на водечката странка. Програмот му се состои од разновидни содржни - вести, образовни емисии и престижни филмови. Негов конкурент се Canale 5 во сопственост на приватната корпорација Mediaset.
Бирмингем (Алабама)

:''За градот во Велика Британија, видете Бирмингем.''----
Бирмингем (| Birmingham) е најголемиот град во Алабама, САД, административен центар на округот Џеферсон. Основан е во 1871 како центар на црната металургија и е наречен по англискиот град Бирмингем. Населението во Бирмингем изнесува 196,644 жители (2023). Има железнички јазол, пристаниште и аеродром на 8 км од градот. Развиени се металуршката, коксовохимичната, машиностроителната и оружената индустрија.
1 Познати личности од Бирмингем
Во Бирмингем е родена глумицата Кортни Кокс (р. 1964) и Гил Хил (р. 1931) - полициски офицер, глумец и политичар, познат со учеството во трилогијата Ченг од Беверли Хилс, каде што ја игра улогата на инспекторот Тод од Детроитската полиција.
2 Збратимени градови
* Аншан, Кина
* Виница, Украина
* Гверу, Зимбабве
* Пилсен, Чешка
* Секешфехервар, Унгарија
* Хитачи, Јапонија
Лафајет (Алабама)

Лафајет (|La Fayette) е град во Алабама, САД, административен центар на округот Чејмберс. Населението во градот изнесува 3,234 жители (2000).
1 Историја
Во 1832 година е формиран новиот округ Чејмберс. Предложено е административното седиште да биде што е можно поблиску до центарот на округот. Во октомври 1833 година земјиштата за новиот град се продавале на различни тендери. Градот прво бил именуван како Чејмберсвил, но до регистрирањето на градот на 7 јануари 1835 година, името е променето на Лафајет.
Во градот се снимени сцени од филмот ''"Мисисипи во пламен"''. Лафајет е родно место на светскиот шампион во бокс Џо Луис.
Мелина Меркури

Мелина Меркури (грчки: Μελίνα Μερκούρη, Атина, — Њујорк, ) — грчка глумица, пејачка и политички активист. Била член на Хеленскиот парламент, а во 1891. година станала првата жена министер за култура во Грција. Како глумица најзапазената улога ја остварила во филмот ''Никогаш во недела''. За оваа улога била номинирана за американската филмска награда Оскар во 1960. година.
Меркури била номинирана и за една награда Тони, три Златни глобуси и две награди БАФТА во нејзината актерска кариера. Во 1987 година таа била наградена со специјална награда во првото издание на Театарската награда Европа.
1 Наводи
Пухов (Словачка)

Пухов (словачки: ''Púchov'', |Puchau; |Puhó) — гратче во Словачка. Пухов е центар на истоимениот округ и има население од околу 20.000 жители. Во близина на градот се развила т.н. Пуховска култура.
1 Поврзано
* Словачка
* Градови во Словачка
* Пуховска култура
Хифи

Хифите (од грч. ὑφή — пајажина) се кончести творби кај габите кои се состојат од многу клетки или содржат повеќе јадра.
Се разликуваат септирани хифи (многуклеточни) и несептирани хифи (претставени со една џиновска многујадрена клетка). Кога имаме септирани хифи, тогаш во клеточните прегради (септи) може да постојат отвори низ кои цитоплазмата и органелите (вклучително и јадрата) слободно преминуваат од клетка во клетка.
Некои хифи растат по пат на апикален раст, при што во текот на растот тие можат силно да се разгранат. Хифите се способни да се обединат во надолжни групации, со што образуваат поголеми (неколку метри долги и неколку милиметри широки) конци наречени ризоморфи (ст.грч. ῥίζα — корен, μορφή — форма). Погуста мрежа или плексус од хифи формираат склероциите (ст.грч. σκληρός — цврст), од кои можат да се добијат плодните тела. Сите хифи кај една габа го образуваат мицелиумот.
Густо испреплетените групи на хифи во плодните тела на габите го образуваат плектенхимот. Тоа е лажно ткиво кое потсетува на паренхим, но не се создава од тридимензионалната делба на клетките, туку со густо зближување на нишките од хифи.
Основната функција на хифите е апсорпција на вода и хранливи материи. Некои хифи се претворени во хаустории (органи за „искачување“ на водата и хранливите материи), ловечки стапици (кај грабливите габи) итн.
Јужноамерикански мачки

''Leopardus'' е род од семејството ''Felidae''. Се состои од седум мали мачки кои се наоѓаат во Јужна и Средна Америка.
1 Таксономија
Род Leopardus
* вид ''Leopardus colocolo'' (Molina, 1782)
** Leopardus colocolo braccatus (Cope, 1889)
** Leopardus colocolo colocolo (Molina, 1782)
** Leopardus colocolo pajeros (Desmarest, 1816)
* вид ''Leopardus geoffroyi'' (d'Orbigny & Gervais, 1844)
* вид ''Leopardus guigna'' (Molina, 1782)
* вид ''Leopardus jacobita'' (Cornalia, 1865)
* вид ''Leopardus pardalis'' (Linnaeus, 1758)
* вид ''Leopardus tigrinus'' (Schreber, 1775)
* вид ''Leopardus wiedii'' (Schinz, 1821)
2 Галерија
Малацки

Малацки (словачки: ''Malacky'') е гратче и општина во Словачка, кое се наоѓа на околу 35 километри северно од главниот град Братислава. Името на градот е од унгарско потекло и значи „прасе“ и токму тоа животно се наоѓа на грбот. Гратчето има население од 17,847 според проценките од 2005 година.
1 Збратимени градови
Malacky is twinned with:
* Весели над Моравоу, Чешка
* Жнин, Полска ''(од 2001)''* Албертирша, Унгарија ''(од 2000)''
2 Поврзано
* Словачка
* Градови во Словачка
Мачки (род)

''Felis'' е род од семејството ''Felidae''. Родот се состои од четири мали мачки кои се наоѓаат во Евроазија, Африка и каде човекот живее (Мачка, Felis silvestris catus).
1 Таксономија
Род Felis
* вид ''Felis chaus'' (Schreber, 1777)
* вид †''Felis lunensis'' (Martelli, 1906)
* вид ''Felis margarita'' (Loche, 1858)
* вид ''Felis nigripes'' (Burchell, 1824)
* вид ''Felis silvestris'' (Schreber, 1775)
**''Felis silvestris silvestris'' (Schreber, 1777)
**''Felis silvestris lybica'' (Forster, 1780)
**''Felis silvestris cafra'' (Desmarest, 1822)
**''Felis silvestris ornata'' (Gray, 1832)
**''Felis silvestris bieti'' (Milne-Edwards, 1892)
**''Felis silvestris catus'' (Linnaeus, 1758)
2 Галерија
Странџанска комуна

''Странџанската комуна'' или Странџанската република е востаничка власт формирана во Одринско во текот на Илинденското востание од страна на Македонската револуционерна организација со учество на тамошното бугарско население. Востаничката комуна била објавена во летото 1903 година, ја опфаќала територијата меѓу Мало Трново и Василико, востаничката власт егзистирала малку повеќе од 20 дена. Функционирањето и организацијата на Комуната биле под влијание на анархистичките идеи кои ги застапувале голем дел од раководителите на Одринскиот револуционерен округ, а особено Михаил Герџиков.
Мицелиум

Мицелиумот — вегетативното тело на габите кое се состои од тенки (1,5-10 μm дебели) разгранети конци наречени хифи. Се развиваат во подлогата и на неговата површина. Должината на мицелиумите на габите во природни услови понекогаш во шумската простирка може да достигне 35 km на 1 g.
Растот на мицелиумот се одвива апикално (само на врвовите). Се разликува од бесклеточниот (ценотички) мицелиум, кај кој отсуствуваат меѓуклеточните прегради и претставува особена голема клетка со големо количество на јадра, карактеристичен за зигомицетите; како и клеточен (септиран) со присуство на меѓуклеточни прегради (означени со поимот ''септи''), со едно или повеќе јадра во една клетка.
Септите можат да бидат со прости и сложени пори. Простите се карактеристични за торбестите габи. Сложените пори се често придружени со свијоци - куковидни израстоци близу септата, припоени со едната клетка и сместени до соседната. Во ваков случај, клетката има две јадра и мицелиумот на габата се нарекува дикариотски. Тој е карактеристичен за торбестите и столпчестите габи. Свијоците од сложените пори играат важна улога при клеточната делба.
Плодните тела на столпчестите габи се образувани од лажно ткиво плектенхим кое се состои од густо преплетени хифи на мицелиумот и се разликува од останатите ткива по тоа што се образува со делба на клетките во една насока (а не во три). Кај столпчестите габи мицелиумот е најчесто многугодишен, додека кај другите габи е едногодишен.
Волинска Област

Волинската Област (украински: ''Волинська область''; исто така се нарекува ''Волин'' — украински: ''Волинь'') — област во најзападниот дел на Украина. Административен центар на областа е градот Луцк.
1 Географија
Волинска Област има вкупна површина од 20.143 км<sup>2</sup> (3,3% од Украина). На запад се граничи со Полска, на север со Белорусија, на југ со Лавовската, на исток со Ровненската Област. Во областа има 1.076 села и 11 градови. Реки во областа се: Стир, Припјат, Турија, Стохид. Езеро: Свитјаз.
2 Демографија
Според пописот на населението во 2001 година, во Волинска Област живеат најмногу Украинци (96,95 %), а останатите се Руси (2,38 %), Белоруси (0,30 %).
3 Галерија
Кордиљера Негра

Кордиљера Негра (шпански: ''Cordillera Negra'', „црн венец“) е планински венец, еден од трите главни планински венци во централно Перу во регионот на Андите. Кордиљера Негра е дел од Кордиљера Ориентал.
1 Општо
Кордиљера Негра се протега на територија која е 180 километри долга и 25 до 40 километри широка. Венецот се протега во правец север-северозапад - југ-југозаапд, паралелно со брегот на Тихиот Океан. Венецот е оддалечен од брегот околу 60 километри. Овој планински венец е дел од Андите. Најголемите врвови се Пико Рокаре со 5.187 метри, потоа Руми Круз со 5.020 метри и Сенал Серо Рико со 5.006 метри надморска височина.
2 Особености
Кордиљера Негра се наоѓа во перуанскиот регион Анкаш. Во 1960-те години во северниот дел од венецот, во пештерата Куева дел Гитареро, биле откриени коски од мастодонт и лама и биле пронајдени докази дека во регионот живееле луѓе уште од 10,950 до 10,230 г.п.н.е. Денес местото е населено од амеркански староседелци кои одгледуваат пченка, жито и останати култури. Регионот е богат со руда, особено со злато, сребро и бакар.
3 Поврзано
* Перу
* Кордиљера Бланка
* Анди
Раселвил, Алабама

Раселвил (|Russellville) е град во Алабама, САД, административен центар на округот Френклин. Населението во овој град изнесува околу 9 000 жители (2000).
Во Раселвил е роден писателот Густав Хасфорд (1947-1993).
Ака (планина)

Ака (лулолапонски: ''Áhkká'' = „баба“, шведски облик: ''Akka'') е планински масив во југозападниот агол на националниот парк Стура Шефалет во северна Шведска.
Масивот има единаесет поединечни врва, од кои највисок е Стуртопен (2.016 м), и со тоа осми по висина во Шведска. Најкарактеристична одлика на планината е вертикалниот спуст од 1.563 м, од највисокиот врв до езерото Акајауре во долината Руотесваге (надм. вис. 453 м). Ова е највисокиот вертикален спуст во Шведска. Бидејќи водостојот на езерото под планината зависи од локалната хидроелектрана, површината може да се спушти до 423 м, што значи дека тогаш спустот изнесува 1.593 м. Планината има импресивен изглед поради големите разлики во висината, изолираноста и компактноста на масивот, и затоа го носи прекарот „Кралицата на Лапонија“. Според лапонските преданија, ова е света планина и предизвикува стравопочит и чувство на таинственост кај присутните.
1 Поврзано
* Баба - планина во Македонија со истозначно име
* Скандинавски Планини - најголем планински венец во Европа
2 Галерија
Таскиги, Алабама

Тъскиджи (|Tuskegee) е град во округот Макон, Алабама, САД. Се наоѓа на 50 km источно од градот Монтгомери. Населението во овој град изнесува околу 12,000 жители (2000).
Во Таскиги е родена јавната личност Роза Паркс (1913-2005).
Таскамбија, Алабама

Таскамбија (|Tuscumbia) е град во САД, административен центар на округот Колберт во сојузната држава Алабама. Се наоѓа на неколку километри јужно од левиот брег на реката Тенеси. Населението во овој град изнесува околу 7,900 жители (2000).
Во Таскамбија е родена американската писателка и активистка Хелен Келер (1880-1968).
Мобил (град)

:''За округот видете Мобил (округ).''----
Мобил (| Mobile) е град во Алабама, САД, административен центар на округот Мобил. Сместен е на брегот на Мексиканскиот Залив. Основан е во 1702 година како главен град на француската колонија Луизијана и ја вршел таа функција сè до 1720 година. Мобил е трет по големина град во Алабама по Бирмингем и Монтгомери и има население околу 187,041 жители.
Во Мобил е роден писателот Грегори Бенфорд (р. 1941).
Виничка Област

:''Оваа статија е за област во Украина, не за регионот околу градот Виница во Македонија.''
Виничката Област (украински: ''Вінницька область''; се нарекува и ''Виничина'' - украински: ''Вінниччина'') е област во југозападниот дел на Украина. Административен центар на областа е градот Виница.
1 Географија
Виничката Област има вкупна површина од 26.513 км<sup>2</sup> (4,4% од Украина). На запад се граничи со Черновечката и Хмелничката Област, на север со Житомирската, на југ со Одеската област и Молдавија, на исток со Киевската, Кировоградската и Черкаската област. Во областа има 1.495 села и 18 градови. Најголеми реки се: Днестар и Јужен Буг.
2 Демографија
Според пописот на населението во 2001 година, во Виничката Област живеат најмногу Украинци (91,5%), а останатите се Руси (5,9%), Евреи (1,4%), Полјаци (0,4%), Белоруси (0,26%), Молдавци (0,2%).
3 Реони
* Барски реон
* Бершадски реон
* Винички реон
* Гајсински реон
* Жмерински реон
* Илинецки реон
* Јампилски реон
* Калиновски реон
* Козјатински реон
* Крижополски реон
* Липовечки реон
* Литински реон
* Могилов-Подолски реон
* Мурованокуриловечки реон
* Немировски реон
* Оратовски реон
* Пешчански реон
* Погребишченски реон
* Теплички реон
* Тивровски реон
* Томашполски реон
* Тростјанечки реон
* Туљчински реон
* Хмелнички реон
* Черновицки реон
* Чечелнички реон
* Шаргородски реон
Врв (топографија)

Во топографијата, врв е точка на површината на поголема надморска височина од сите други точки во нејзината околина.
Поимот „врв“ се однесува на планински врв со значајна топографска истакнатост (висина над најниската точка по пат кон најблискиот повисок врв) или доминантност (оддалеченост од најблиската точка со поголема надморска височина). На пример, еден голем камен или карпеста испакнатина до главниот врв на планината не се смета за врв. Врвовите близу некој повисок врв што имаат извесна истакнатост и доминантност, но не достигнуваат одредена висина се сметаат за „подврвови“ на повисокиот врв. Според Меѓународниот сојуз на планинарски здруженија (UIAA) за самостоен врв се смета врв со истакнатност од барем 30 м, а за планина се смета она возвишение со истакнатност од барем 300 м. Ова може накратко да се претстави вака:
Поим, Истакнатост
подврв, < 30 м
самостоен врв, 30 м и повеќе
планина, 300 м и повеќе
Чука е посебен вид на каменит врв на рид. Обично ваквиот рид е поблаг од едната страна, додека од другата е доста пострмен и карпест.
1 Поврзано
*Крстовар
*Геоид
*Планина
*Планински врвови во Република Македонија
Хантсвил (Алабама)

Хантсвил (|Huntsville) е град во Алабама, САД, административен центар на округот Медисон. Основан е во 1805 и го носи името на првиот населник Џон Хант. Во Хантсвил се наоѓа Центарот за вселенски летови „Џорџ Маршал“, првата истражувачка база на НАСА. Населението на градот изнесува околу 166,000 жители (2005).
1 Личности
*Родени во Хантсвил
** Џими Велс, основач на Википедија
** Мајкл Браун (?), Астроном
*Други личности поврзани со Хантсвил
** Вернер фон Браун (1912-1977), германски научник, работел во градот во 1960-тите
Квислинг

Квислинг е термин кој потекнува од името на Видкун Квислинг, норвешки политичар и соработник со нацистите за време на Втората светска војна . Во симболичната и фигуративна смисла денес се користи за нелојална соработка во која било смисла, што резултира со оштетување на сопствениот народ или средина, од каде што и припаѓа лицето кое соработува.
Татковински фронт (Бугарија)

Татковинскиот фронт (бугарски: ''„Отечествен фронт“'') е бугарска политичка коалиција, создадена за време на Втората светска војна (во 1942) на иницијатива на Бугарската работничка партија од левичарски антифашистички партии и на политичкиот круг Звено . Со текот на времето се засилила доминацијата на Бугарската работничка партија во фронтот.
Уаскаран

Уаскаран (|Huascarán) или Невадо Уаскаран (''es'') — планина во Перу, која се наоѓа во покраината Јунгај. Планината е дел од венецот Кордиљера Бланка, односно Андите. Највисоката точка, односно јужниот врв на Уаскаран е најголем врв во Перу и во целиот тропски појас. Уаскаран е шеста најголема планина во западната полутопка, по Аконкагва, Охос дел Саладо, Монте Писис, Серо Бонете и Невадо Трес Крусес. Името на планината е добино од Уаскар, 16 Сапа Инка на Тавантинсују.
1 Користена литература
**
2 Поврзано
* Уаскар
* Перу
* Анди
Ном (Алјаска)

Ноум (| Nome) e мал град во Алјаска, во минатото еден од центрите за добивање злато. Во 2005 година населението во овој град изнесувало 3,590 жители. Се наоѓа на брегот на Беринговото море.
Градот е основан во 1898 како место за трагачите по злато, само година подоцна, во 1899, населението веќе брело 10,000 жители. Според податоците од 1900 година - 12,488 жители.
Дикарион

Дикарион (ст.гр. di — «два» и karyon — «лешник») — парни зближени хаплоидни јадра во клетките (дикариотски клетки) кај некои живи организми, и тоа првенствено кај габите од потцарството Dikarya. Дикарионските структури се плезиоморфна одлика на потцарството Dikarya, кое ги вклучува торбестите и столпчестите габи.
Во некои габни клетки, по плазмогамијата, за време на процесот на соматогамија, две хаплоидни јадра од клетките на хифите се зближуваат во парови, коегзистираат без кариогамија и синхроно се делат на таков начин, што парни јадра се сместуваат како во мајчинската, така и во ќеркините клетки. Кај торбестите габи, дикариотската фаза во развитокот настапува само кога се формира плодното тело, по пат на сливање на "+" клетка со "-" клетка од мицелиумот и создавање на аскогон. Од аскогонот се развиваат фертилни аскуси и стерилни хифи. Кај столпчестите габи, дикариотската фаза е доминантна во животниот циклус. Дикарионот кај нив се формира веднаш по ‘ртењето на базидиоспорите во монокариотски мицелиум, како резултат на соматогамија меѓу "+" и "-" мицелиуми.
Плазмогамија

Плазмогамијата е фаза во половото размножување во која има спојување на цитоплазмите на две гамети или две хаплоидни соматски клетеки. Клетката добиена по пат на плазмогамија е дикарион, односно во неа има две хаплоидни, генетски различни јадра.
По плазмогамијата често следи кариогамија, со образување на зигот, кој е клетка со диплоиден број на хромозоми. Кај повеќето виши организми плазмогамијата и кариогамијата се јавуваат последователно, и тоа пред да се умножи дикарионот.
Кај поголем дел од габите, плазмогамијата и кариогамијата се процеси одделени со дикариотска фаза во која дикарионот се умножува.
Воено злосторство

Воено злосторство е злосторство извршено за време на војна, кое е казниво според меѓународното право. Тука спаѓа кршење на законите за водење војна, било од воени лица или цивили. Сите кршење на законите за водење војна во меѓудржавни конфликти се воени злосторства, додека прекршоците на внатрешни конфликти обично спаѓаат под локалната јурисдикција. Воени злосторства се дефинирани првично со Хашката конвенција од 1899.
Кариогамија

Кариогамијата е фаза од половото размножување во која има спојување на родителските јадра. Општо земено (но и кај вишите животни) тоа се хаплоидните јадра од сперматозоидот и јајце-клетката, по што следи образување на диплоидното јадро на зиготот.
Овој процес не се одвива истовремено со оплодувањето, т.е. тогаш кога сперматозоидот навлегува во јајце-клетката, туку се случува подоцна. Кај луѓето најчесто настапува 36 часа по самото оплодување.
На кариогамијата и претходи плазмогамија. Кај повеќето виши организми, плазмогамијата и кариогамијата се јавуваат последователно, пред да се умножи дикарионот, така што овие процеси се сметаат за уникатна појава која води од хаплоидна во диплоидна фаза.
Кај поголем дел од габите, плазмогамијата и кариогамијата се процеси одделени со дикариотска фаза во која дикарионот се умножува.
Виши габи

Dikarya е потцарство на габи кое ги вклучува типовите на торбести и столпчести габи, чии претставници произведуваат дикариони и можат да бидат филаментозни или едноклеточни, но се секогаш без камшичиња. Габите од Dikarya се најмногу од т.н. ''виши габи'', но исто така тука припаѓаат и многу анаморфни видови кои се класифицирани како мувли во постарата литература. И во филогенетска смисла овие две групи на габи се групираат заедно. Во публикација од 1998 година, Томас Кавалиер-Смит ја означува оваа група како Neomycota.
left
Атол (Ајдахо)

Атол (|Athol) е град во округот Котенај во сојузната држава Ајдахо, САД. Атол според пописот од 2020 година броел 709 жители и опфаќал површина од 2 км<sup>2</sup>. Се наоѓа на 729 m надморска височина. Поштенскиот број на Атол е 83801, додека пак повикувачкиот број 208.
Ајленд Парк

Ајлeнд Парк (|Island Park) е град в okrugot Фримонт во сојузната држава Ајдахо, САД. Ајленд Парк според пописот од 2020 година броел 286 жители и опфаќа површина од 16,03 км<sup>2</sup>. Се наоѓа на надморска површина од 1 918 m. Повикувачкиот број во Ајленд Парк е 83429 и 83433, додека пак повикувачкиот број е 208.
Енкориџ

Енкориџ (|Anchorage) е најголемиот град во сојузната држава Алјаска, САД. Енкориџ е пристаништен град со големо трговско и индустриско значење. Основан е во 1915 година. Сместен е на речиси еднаква географска должина со Стокхолм и Санкт Петербург. Населението во 2010 г. изнесувало околу 292.000 жители.
1 Познати личности
; Починати во Енкориџ
* Воли Хикел (1919-2010), политичар
2 Збратимени градови
* Дарвин, Австралија
* Инчон, Јужна Кореја
* Магадан, Русија
* ​​Тромсе, Норвешка
* Хамерфест, Норвешка
* Харбин, НР Кина
Ајдахо Фолс

Айдахо Фолс (|Idaho Falls во превод „Водопади Ајдахо“) е град во сојузната држава Ајдахо, САД. Ајдахо Фолс според пописот од 2020 година броел 64,818 жители и опфаќал површина од 45 км² (17,40 милји²). Основан е во 1864 година, а го носи епитетот град од 1891 г.
1 Збратимени градови
* Токај, Јапонија
Ијона (Ајдахо)

Ијона (|Iona) е град во округот Боневил во сојузната држава Ајдахо, САД. Градот Ијона според проценките од 2020 година броел 2,717 жители и опфаќал површина од 1,16 км<sup>2</sup>. Се наоѓа на 1 458 m надморска височина. Поштенскиот број на Ијона е 83427, а повикувачкиот број 208.
Кордиљера Бланка

Кордиљера Бланка (шпански: ''Cordillera Blanca'', „бел венец“) е планински венец во Перу во регионот Анкаш. Овој венец е дел од планините Анди и истиот вклучува околу 33 главни големи врва со над 5.500 метри. Венецот е широк околу 21 километар, а долг околу 180 километри.
1 Врвови
Венецот вклучува околу 16 врвови со над 6.000 метри надморска височина.
врв, височина
Уаскаран Сур
Уаскаран Норте
Уандој
Невадо Уанцан
Чопикалки
Копа
Уалкан
Чакрараху
Артесонраху
Алпамајо
Таулираху
Невадо Писко
2 Поврзано
* Перу
* Кордиљера Негра
* Анди
Американ Фолс

Американ Фолс (|American Falls) е град во округот Пауер во сојузната држава Ајдахо, САД. Американ Фолс според пописот од 2020 година броел 4,568 жители и опфаќа површина од 4,18 км<sup>2</sup>. Се наоѓа на надморска височина. Поштенскиот број на Американ Фолс е 83211, а повикувачкиот број 208.
Еленд (Саксонија-Анхалт)

Еленд (|Elend) се наоѓа во долината Боде во горниот дел на Харц во централна Германија. Овој дел на долината е познат како ''Elendstal'' („Долина Еленд“). Еленд е општина во округот Оберхарц на Брокен во округот Харц во германската покраина Саксонија-Анхалт и се наоѓа на висина од 505 метри. До 1990 Еленд се наоѓал близу внатрегерманската граница.
Абердин (Ајдахо)

Абърдийн (|Aberdeen) е град во округот Бингем во сојузната држава Ајдахо, САД. Абердин според пописот од 2020 година имал население од 1,756 жители и опфаќал површина од 2,6 км<sup>2</sup>. Се наоѓа на 1 342 m надморска височина. ЗИП кодот на Абердин е 83210, а повикувачкиот број е 208.
Ештон (Ајдахо)

Ештон (|Ashton) е град во округот Фремонт во сојузната држава Ајдахо, САД. Ештон според проценките од 2019 година броел 1,050 жители и опфаќа површина од 1,65 км<sup>2</sup>. Се наоѓа на 1,603 m надморска височина. Поштенскиот број на Ештон е 83420, а повикувачкиот број 208.
Зорге (Саксонија-Анхалт)

Зорге (|Sorge) — село и поранешна општина во округот Харц, во Саксонија-Анхалт, Германија. Од 1 јануари 2010 е дел од градот Оберхарц на Брокен. Името на градот значи „грижа“ на германски.
Бугарска комунистичка партија

Бугарската комунистичка партија (БКП) — политичка партија, која управувала со Народна Република Бугарија во периодот од 1946 до 1990 година.
Основана е во 1919 година како наследник на БРСДП (т.с.) и го прифаќа името ''"БКП (тесни социјалисти)"''. Висок орган на БКП е конгресот. За раководство на политичката и организациската работа меѓу пленумите ЦК избира Политбиро и Секретаријат.
На 3 април 1990 година вонредниот конгрес на БКП го менува името на партијата на Бугарска социјалистичка партија .
Ајдахо Сити

Ајдахо Сити (|Idaho City) е град во округот Бојзи во сојузната држава Ајдахо, САД. Ајдахо Сити според пописот извршен во 2020 година броел 466 жители и опфаќал површина од 1,8 км<sup>2</sup>. Се наоѓа на надморска височина од 1 191 m. Поштенскиот број на Ајдахо Сити 83631, додека пак повикувачкиот број е 208.
Бендер

Бендер или познат како Бендери или Тигина (|''Бендеры''; |Бендери) — град во Молдавија, но се наоѓа во непризнатата самопрогласена република Приднестровие. Градот се наоѓа на западниот брег на реката Днестар во историскиот регион Бесарабија.
1 Население
Според пописот од 2010 во Приднестровие, поширокото градско подрачје имало 100,169 жители, од кои 93,751 живееле во самиот град.
Етничка структура
етничка група, попис од 1930, попис од 1959, попис од 1970, попис од 1979, попис од 1989, попис од 2004
градот, Протеагаиловка, општината, %
Руси, 15,116, н.п., н.п., н.п., 57,800, 41,949, 1,482, 43,431, 43.35%
Молдавци<sup>1</sup>, -, н.п., н.п., н.п., 41,400, 24,313, 756, 25,069, 25.03%
Романци<sup>1</sup>, 5,464, н.п., н.п., н.п., -, 61, 0-5, 61-66, 0.06%
Украинци<sup>2</sup>, -, н.п./small>, н.п., н.п., 25,100, 17,348, 658, 18,006, 17.98%
Русини<sup>2</sup>, 1,349, н.п., н.п., н.п., -, -, -, -, -
Бугари, 170, н.п., н.п., н.п., 3,800, 3,001, 163, 3,164, 3.16%
Гагаузи, 40, н.п., н.п., н.п., 1,600, 1,066, 25, 1,091, 1.09%
Евреи, 8,279, н.п., н.п., н.п., -, 383, 2, 385, 0.38%
Германци, 243, н.п., н.п., -, -, 258, 6, 264, 0.26%
Полјаци, 309, н.п., н.п., н.п., -, 190, 0-12, 190-202, 0.20%
Ерменци, 46, н.п., н.п., н.п., -, 173, 0-16, 173-189, 0.18%
Роми, 24, н.п., н.п., н.п., -, 132, 0-5, 132-137, 0.13%
Белоруси, 188, н.п., н.п., н.п., -, 713, 19, 732, 0.73%
други, н.п., н.п., н.п., 8,300, 7,440, 0-31, 7,440-7,471, 7.44%
без изјаснување, 51, н.п., н.п., -, н.п.
Грци, 37, н.п., н.п., -, н.п.
Унгарци, 24, н.п., н.п., н.п., н.п.
Срби, Хрвати, Словенци, 22, н.п., н.п., н.п., н.п.
Чеси, Словаци, 19, н.п., н.п., н.п., н.п.
Турци, 2, н.п., н.п., н.п., н.п.
Албанци, 1, н.п., н.п., н.п., н.п.
Вкупно, 31,384, 43,000, 72,300, 101,292, 138,000, 97,027, 3,142, 100,169, 100%
''Белешка:''<sup>1</sup>Од независноста на Молдавија, се популаризира тезата за посебноста на Молдавците.
''Белешка:''<sup>2</sup>Во минатото биле именувани како Русини.
2 Збратимени градови
* Беира, Мозамбик
* Кавријаџо, Италија
* Дубасари, Молдавија
* Монтесилвано, Италија
* Очамчире, Абхазија
3 Поврзано
* Молдавија
* Градови во Молдавија
Знаме на Гронинген

Знамето на провинцијата Гронинген е усвоено во 1950 година и претставува комбинација на грбовите на градовите Гронинген и Омеланден. Црвенате, белате и сината боја потекнуваат од грбот на Омеландена, додека пак белата и зелената потекнуваат од грбот на градот Гронинген. Боите на градот се во средиштето на знамето со цел да ја нагласат централната локација на градот во Холандија.
Телеоморф, анаморф и холоморф

Поимите телеоморф, анаморф и холоморф се однесуваат на делови од животниот циклус на габите во типовите Ascomycota и Basidiomycota.
* Телеоморф е половата репродуктивна форма (морфа), најчесто претставена со плодно тело;
* Анаморф е бесполовата репродуктивна форма (морфа), најчесто во вид на мувла. Кога единечна габа произведува повеќе морфолошки различни анаморфи, тогаш тие се нарекуваат синанаморфи;
* Холоморф ја означува целата габа, вклучително анаморфите и телеоморфите.
Габите се класифицирани првенствено врз основа на структурите поврзани со половото размножување, кои се непроменети од еволуциски аспект. Но, многу габи се размножуваат само на бесполов начин и не можат лесно да се вклопат во класификација заснована на половите одлики; некои имаат и бесполова, и полова фаза (или форма). Овие проблематични видови најчесто се дел од Ascomycota, но и од Basidiomycota. Дури и меѓу габите кои се размножуваат како на полов начин, така и на бесполов, често само еден метод на размножување може да се набљудува во одреден период или под специфични услови. Уште повеќе, габите обично растат во мешани колонии и меѓусебно спорулираат. Овие факти значително ја отежнуваат можноста за поврзување на различните фази (форми) од истата габа. Членот 59 од Меѓународниот правилник за ботаничка номенклатура им дозволува на миколозите да даваат едни имиња на габите кои се размножуваат бесполово (анаморфи), а други на нивните полови фази (телеоморфи). Кога постојат имиња за анаморфната и телеоморфната фаза од истата габа, холоморфот го зема или името на телеоморфот, или под одредени услови може да го земе името на анаморфот.
Габите за кои се знае дека не даваат телеоморф порано се класифицирале во еден вештачки тип - "Deuteromycota", познат и како "Fungi imperfecti".
Пиратско дешифрирање

Пиратско дешифрирање (анг. ''pirate decryption'') — поим кој најчесто се однесува на прием на платени ТВ или радио сигнали без одобрување. Поимот „пиратски“ во овој случај се однесува на авторските права и нема или има многу мала врска со пиратските радија (емитување на радиосигнал без дозвола за емитување) или пак морските пирати.
Концептот на платена ТВ е стар речиси колку и концептот за ТВ. Овој концепт значи дека оној кој го емитува сигналот, најчесто емитува во нестандарден шифриран формат, со цел да им наплати на гледачите претплата за користење на посебен декодер потребен за прием на изобличениот (шифриран) сигнал.
Специјалните канали, филмските премиумски канали и сл., најчесто се шифрирани, во повеќето од земјите. Понатаму емитувањето на ТВ сигнал со експлицитна порнографија мора да биде шифрирано со цел заштита на оние кои не сакаат да бидат изложени на овој вид содржина.
1 Поврзано
* Опслужувач за картички
* Делење картичка
* Паметна картичка
Народноослободителен младински сојуз на Македонија

Народноослободителниот младински сојуз на Македонија била антифашистичка организација на македонската младина во времето на Втората светска војна. Во услови на Окупација на Македонија, активноста на прогресивната младина на Македонија била насочувана преку месните комитети на КПЈ, подоцна КПМ, а потоа биле формирани Младински одбор за Македонија, ПК на СКОЈ за Македонија и Акционен одбор на НОМСМ за организирање на младината на слободната и на окупираната територија, како и во единиците на НОВ и ПОМ.
По пренесувањето на тежиштето на НОБ во Егејскиот дел на Македонија, во село Фуштани на 22 декември, 1943 година бил одржан Првиот конгрес на Антифашистичката младина на Македонија со учество на 280 делегати од сите краишта на Македонија, како и со присуство на претставници од албанската, бугарската и грчката младина. На Конгресот бил конституиран НОМСМ, било избрано раководство и биле усвоени Резолуција и Проглас до младината на Македонија
За Претседател на НOMCM, во септември 1944 година била избрана Мара Бреглева.
1 Поврзано
* Прв конгрес на НОМСМ
* Втор конгрес на НОМСМ
2 Наводи